
Élelmiszer ellátási lánc digitalizációjának információbiztonsági áttekintése

Kulcsszavak: IPAR 4.0;IoT-rendszerek;Kiberbiztonság
Az IPAR 4.0 hogyan változtathatja meg az élelmiszer ellátó láncokat?
Az új technológiák az élelmiszer szektor szereplőit is arra kényszeríti, hogy a legfejlettebb műszaki megoldásokat alkalmazzák a versenyképességük fenntartása, valamint a fogyasztók bizalmának megőrzése érdekében, új, az eddigi kockázatoktól eltérő kockázatokkal szembenézve.
Az ellátó láncokat kiszolgáló informatikai infrastruktúrák potenciális célpontjai lettek a kiberbűnözőknek, ezért nemcsak az emberi hibákkal és szakmai ismerethiányból eredő problémákkal kell számolni, mint kockázattal, hanem a rosszindulatú, komplex támadásokkal is. Mindemellett egyre több "nagy" esetről ad hírt a média, ez pedig tovább fokozhatja a "dicsőségre", illetve jelentős profitra vágyó bűnözők elszántságát.
Dolgozatomban bemutatom, milyen új típusú kockázatokkal kell szembenézniük a "farmtól az asztalig" ellátólánc tagjainak azért, hogy megfeleljenek a modern technológiák használatából adódó követelményeknek.
Az alkalmazott módszertanom a szekunder kutatás, mely során számba vettem a digitális transzformáció napjainkban leggyakrabban alkalmazott formáit. Két projektet elemzek, milyen megoldandó problémákra keresnek választ a cégek akkor, amikor jelentős digitalizációs projektekbe vágnak bele úgy, hogy a legmodernebb technológiát hívják segítségül (jelen esetben a blokklánc technológiát). Ezen kívül bemutatok egy olyan esetet is, amelyben egy nagy multinacionális cég, a JBS Foods úgy vált kibertámadás (zsarolóvírus) áldozatává, hogy ez több országban is jelentős problémát okozott az élelmiszerellátásban.
A dolgozatomban bemutatom a kibertámadás trendeket, valamint azokat a forrásokat és dokumentumokat, amelyek segítségével a vállalkozások fel tudnak készülni egy esetleges támadásra, illetve azokat a jó gyakorlatokat, amelyeket nagy nemzetközi szervezetek (például az ENISA, illetve az EDPB) javasolnak.



